આવી વિદુષી કવિયત્રીની કવિતાઓનો અનુવાદ એવા જ વિદુષી ગુજરાતી-હિન્દી સર્જક કવિયત્રી સુશ્રી નિર્ઝરી મહેતાએ કર્યો છે. તેઓ ગુજરાતી-સંસ્કૃત સાથે એમ.એ. થયેલા છે. તેઓ ‘બ્રોકર સુવર્ણચંદ્રક’ મેળવનાર સર્વપ્રથમ વિદ્યાર્થી છે. ‘આરવ’ તેમનો કાવ્યસંગ્રહ છે. યુ.જી.સી. આયોજિત ગાંધી શતાબ્દિ નિબંધ ‘હું ગાંધીજીને કેવી રીતે સમજું છું’માં તેઓનો નિબંધ પ્રથમ પુરસ્કૃત થયેલો. વિવિધ સાહિત્યિક સામાયિકોમાં તેમની રચનાઓ અવારનવાર પ્રકાશિત થતી રહે છે. ‘બાલભવન’ જેવી પ્રતિષ્ઠિત સંસ્થામાં નિર્ણાયક તરીકે સેવા આપે છે. ‘જે.ટી.વી.’ પર ‘સાહિત્ય આચમન’ નામની શ્રેણીનું લાંબા સમય માટે સંચાલન તેઓએ કરેલું. તેઓ મુંબઈની કૉલેજમાં વ્યાખ્યાતા તરીકે સેવા આપતા હતા. હાલ વડોદરા સ્થાયી થયા છે.